钦定古今图书集成/明伦汇编/氏族典/第187卷 > 萧颖达
## 钦定古今图书集成/明伦汇编/氏族典/第187卷 > 萧颖达

按《梁书萧颖达传》，“颖达，兰陵人，齐光禄大夫赤斧第
五子也。少好勇使气，起家冠军。兄颖胄，齐建武末亦
为西中郎外兵参军，俱在西府。齐季多难，颇不自安。
会东昏遣辅国将军刘山阳为巴西太守，道过荆州，
密敕颖胄袭雍州。颖胄闭斋定议，杀山阳，传首高祖，
且以奉南康王之议来告，高祖许焉。和帝即位，以颖”
胄为假节、侍中、尚书令、领吏部尚书、都督行留诸军
事、镇军将军、荆州刺史，留卫西朝；以颖达为冠军将
军。义师起，巴东太守萧惠训子璝、巴西太守鲁休烈
弗从，举兵侵荆州。颖胄自以职居上将，不能拒制，璝
等忧愧，发疾而卒。和帝赠颖胄“丞相、义师。”初，颖达弟
颖孚自京师出亡南归，至庐陵起兵，得数百人。颖达
闻之，假颖孚节，督庐陵豫章临川南康安成五郡军
事、冠军将军、庐陵内史。颖孚进据西昌，东昏遣安西
太守刘希祖拒之。颖孚不能自立，复奔长沙，在道绝
粮，后因食过饱而卒。建康城平，高祖以颖达为前将
军、丹阳尹。上受禅，诏颖胄封巴东郡开国公，赠颖孚
右卫将军，加颖达散骑常侍，以公事免。及大论功赏，
封颖达“吴昌县侯。寻为侍中，改封作唐县侯”，迁征卤
将军、太子左卫率，转散骑常侍、左卫将军。俄复为侍
中、卫尉卿。出为信威将军、豫章内史，迁使持节、都督
江州诸军事、江州刺史。顷之，征为通直散骑常侍、右
骁骑将军。九年，迁信威将军、右卫将军。卒，年三十四，
追赠侍中、中卫将军，谥曰康。子敏嗣。